มีเพศสัมพันธ์กับแฟนแล้วหลั่งในตอนตีหนึ่งและกินยาคุมฉุกเฉินตอนสี่โมงเย็น ผ่านมาวันที่เก้าจากการกินยา ในช่วงเก้าวันมีอาการข้างเคียงของยาคะ แล้ววันนี้ตอนเช้ามีอาการปวดท้องประจำเดือนที่หนักและมีเลือดออกแต่เป็นสีจางมากคะ พอสายๆก็ไม่มีเลือดออกอีกเลย แต่ยังมีอาการปวดท้องปวดเอวหลังอยู่ เจ็บหัวนมและคลื่นไส้ตลอดคะ อยากทราบว่าเป็นแบบนี้คืออะไรคะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เองอาการดังกล่าวมาอาจเป็นผลข้างเคียงจากยาคุมฉุกเฉินได้ ให้สังเกตอาการค่ะว่าเลือดที่ออกนั้นได้ค่อยๆจางไปเองหรือไม่ หากเลือดยังออกมาก ปวดหน่วงท้องน้อย อาจเกิดจากสาเหตุอื่นๆเช่นมีการติดเชื้อในช่องคลอดหรือมดลูก หรือมีภาวะแทรกซ้อนจากการตั้งครรภ์ ควรพบสูตินรีแพทย์แนะนำการมีเพศสัมพันธ์แบบป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก อีกทั้งทำให้มีเลือดออกผิดปกติได้